Kamu bisa jelasin ke aku soal Kongres Penyatuan Masyarakat dalam bahasa melayu?

Kongres Penyatuan Masyarakat (CCC) atau Community Coalition Congress ditubuhkan dan didaftarkan sebagai parti politik pada 1988 untuk mengantikan sayap Majlis Perundingan Cina atau Chinese Concultative Council (CCC) yang ditubuhkan oleh Parti Islam Se-Malaysia  (PAS) pada pilihan raya umum 1986  bagi memberi ruang kepada limpahan sokongan masyarakat Cina yang majoritinya bukan Islam, tetapi menghadapi kesulitan hasil dari tentangan dalaman parti berlandaskan Islam itu dan keengganan untuk membenarkan penyokong CCC untuk diterima mendaftar secara rasminya sebagai ahli parti dan untuk bertanding di atas tiket PAS di dalam pilihan raya.

Walaupun CCC telah didaftarkan sebagai parti politik dengan Pendaftar Pertubuhan (ROS), ianya tidak pernah bertanding di dalam mana-mana pilihan raya sehingga kini. CCC terus menjadi satu parti pasif dengan penubuhan Kelab Penyokong PAS (KPP) untuk menghadapi pilihan raya 2009 yang akhirnya dinaiktarafkan menjadi Dewan Himpunan Penyokong PAS (DHPP) sebagai sayap baru parti PAS pada 23 Mei 2010, selaras dengan matlamat penubuhan sayap baru berkenaan bagi meluaskan pengaruhnya di kalangan penyokong bukan Islam, dewan itu boleh mengemukakan nama calon bukan Islam untuk bertanding dalam pilihan raya umum.